મૂર્તિઓમાં પ્રાચીન લુક આપે એવી પંચધાતુ અને પિત્તળની મૂર્તિઓ સૌથી વધુ પસંદ કરવામાં આવે છે. એ સિવાય માર્બલ પણ ફેવરિટ છે. માર્બલની મૂર્તિને જુદા-જુદા રંગોથી રંગીને અસલ રૂપ આપવાને બદલે ઍઝ ઇટ ઇઝ રખાય છે જે થોડું હટકે લાગે. માર્બલની મૂર્તિ હોય તો એને બેસાડવામાં ધ્યાન આપવું જરૂરી છે, કારણ કે એને ધક્કો વાગતાં ક્યારેક પડીને તૂટી પણ શકે છે. બીજી બાજુ પિત્તળ અથવા પંચધાતુની મૂર્તિ હોય તો એનું મેઇન્ટેનન્સ વધી જાય છે, કારણ કે સમય રહેતાં મૂર્તિઓ કાળી પડે છે જેને લીધે નિયમિતપણે એની સફાઈ અને પૉલિશિંગ થવું જરૂરી છે.